वाराणसी एयरपोर्ट ने कांग्रेस के सभी आरोपों को खारिज किया; कहा- ईमेल भेजकर दी थी जानकारी
Congress Leader Rahul Gandhi Prayagraj Visit Update - कांग्रेस नेता राहुल गांधी का सोमवार को प्रयागराज दौरा रद्द हो गया। कांग्रेस ने एयरपोर्ट अथॉरिटी पर आरोप लगाया कि उनकी फ्लाइट वाराणसी में
कांग्रेस नेता राहुल गांधी का सोमवार को प्रयागराज दौरा रद्द हो गया। कांग्रेस ने एयरपोर्ट अथॉरिटी पर आरोप लगाया कि उनकी फ्लाइट वाराणसी में लैंड नहीं होने दी गई थी। वाराणसी एयरपोर्ट ने इन आरोपों को खारिज कर दिया है। अधिकारियों के अनुसार, राहुल गांधी ने खुद अपना दौरा रद्द किया था।
एयरपोर्ट के ऑफिशियल अकाउंट से ट्वीट किया गया- 13 फरवरी 2013 को 21:16 बजे AAI वाराणसी एयरपोर्ट पर ईमेल भेजकर M/s AR एयरवेज की ओर से उड़ान रद्द कर दी गई थी। कृपया अपना बयान सही करें, क्योंकि ऑपरेटर की ओर से उड़ान रद्द कर दी गई थी।
कांग्रेस का आरोप- राहुल का प्लेन बनारस आकर लौटा
कांग्रेस नेता अजय राय ने आरोप लगाया- राहुल गांधी का प्लेन बाबतपुर के एयरपोर्ट एरिया में पहुंचा था। दो-तीन चक्कर लगाए। लेकिन वाराणसी के लाल बहादुर शास्त्री एयरपोर्ट अथॉरिटी ने लैंडिंग की परमिशन नहीं दी। फिर विमान दिल्ली के लिए रवाना हो गया। भास्कर से बातचीत में अजय राय ने मंगलवार को यह बयान दिया। राहुल गांधी को सोमवार रात केरल के कन्नूर से वाराणसी आना था।
अजय राय बोले- सरकार के दबाव में काम कर रहा एयरपोर्ट
कांग्रेस नेता अजय राय ने कहा कि भाजपा सरकार के इशारे पर राहुल गांधी को बाबतपुर एयरपोर्ट पर उतरने नहीं दिया गया। एयरपोर्ट अथॉरिटी ने पूरी तरीके से सरकार के दबाव में और राष्ट्रपति विजिट के बहाने लैंडिंग की परमिशन नहीं दी। जबकि, राष्ट्रपति के जाने के 3 घंटे बाद राहुल की फ्लाइट लैंड करनी थी।
उन्होंने कहा कि जानबूझकर यह अनुमति नहीं दी गई। उनसे कहा गया कि शहर का सारा ट्रैफिक जाम है। जबकि, देश-दुनिया के लोगों की फ्लाइट यहां आ रही है। उन्होंने कहा, भारत जोड़ो यात्रा की सफलता और राहुल गांधी की बढ़ती लोकप्रियता से भाजपा सरकार डर गई है और घबराई है। पढ़े पूरी खबर...